એ એસેસમેન્ટ કાર્યવાહી અને આવકવેરાના ઓફિસરો અને ઈન્સપેકટરોની હડતાળનો અંત આવ્યા બાદ આજે વહેલી સવારના ૬/૩૦ વાગ્યાથી રાજકોટ,અમદાવાદ,સુરત,ગાંધીધામ સહિતના શહેરોમાંથી બોલાવવામાં આવેલ ૨૨૦ જેટલા આવકવેરાના સ્ટાફને ૬૦ જેટલી કારોમાં ઈધર-ઉધર ફેરવવામાં આવ્યા બાદ મોરબીમાં વીટ્રીફાઈડ ટાઈલ્સ ક્ષેત્રે મોટુ નામ ધરાવતા કોરલ અને કેપ્સન સિરામિક ગ્રૃપના ૩૮ સ્થળો પર દરોડાની કાર્યવાહી હાંથ ધરતા સિરામિકનગરીમાં દોડધામ મચી જવા પામી હતી  હજું ઉદ્યોગપતિઓ ફેકટરીઓ પર પહોચ્યા ન હતા ત્યારે જ રાજકોટ આવકવેરાની ઈન્વેસ્ટીગેશન વીંગના જોઈન્ટ ડાયરેકટર રાજેશ મહાજનના માર્ગદર્શન હેઠળ આજે સવારે મોરબીના લાલપર રોડ પર આવેલ પ્રભુભાઈ ભાલોડીયાના કોરલ વીટ્રીફાઈડ ટાઈલ્સ પ્રા. લી. ની પાંચ ફેકટરીઓ અને કેપ્સન સિરામિક ગ્રૃપ પર દરોડાની કાર્યવાહી હાથ ધરવામાં આવી હતી,ફેકટરીની સાથોસાથ તેમના ભાગીદારોના રહેઠાણ તથા ગોડાઉન,આોફિસો ઉપર પણ આવકવેરાની ટીમો પહોચી ગઈ હતી અને ત્યાં પણ દરોડાની કાર્યવાહી શરૂ કરવામાં આવી હતી.